“Die DKD kan nie toegelaat word om ’n onregmatige praktyk voort te sit weens ’n tegniese punt nie. Suid-Afrikaners verdien om sekerheid te kry oor dié regsvraag en die vakbond sal alles in sy vermoë doen om die hofsaak so spoedig moontlik aangehoor te kry. Ons sal dus die DKD se tegniese aansoek Vrydag opponeer.”
Redelinghuys het gesê die DA is steeds van plan om ŉ klag by die onafhanklike polisie-ondersoekdirektoraat in te dien weens die “brutale en onnodige krag” wat deur die polisie gebruik is tydens die inhegtenisnemings.
“Die verdagtes het hom gegryp en in die bosse ingetrek. Hy het sy persoonlike items soos sy selfoon en kontant aangebied, maar die verdagtes wou nie bes gee nie – hulle wou hom seermaak,” sê hy.
Volgens Jackson is mediaberigte wat beweer dat die verdagtes ŉ kettingsaag tydens die voorval gebruik het, nié waar nie. Hy sê Gwala het wel “ondraaglike pyn” beleef. “Die verdagtes het ŉ handsaag gebruik wat die aanval waarskynlik nóg vererger het. Hulle het deur die weefsel, spiere en die senuwee tot op die been gesaag. Dit was ŉ grusame aanval.”
“Hy het baie seer gekry in die voorval, maar in dié stadium lyk dit nie of hy sy been gaan verloor nie. Sy herstelproses gaan egter baie lank wees; ons sal eers ná die operasie kan sê hoe die pad vorentoe vir hom gaan lyk. Om die eerlike waarheid te sê, ons probeer nog sin maak van die voorval. Dit is absoluut bisar,” sê hy.
Die Olimpiese atleet Henri Schoeman, ŉ vriend van Gwala, het Dinsdag in ŉ Twitter-inskrywing die voorval as afskuwelik bestempel. “Die saag was blykbaar te stomp en hulle kon net halfpad [sy been afsaag]. Dit is absoluut afskuwelik. Hoe veilig is ons op Suid-Afrika se paaie? Ek wens hom alle sterkte toe vir die operasie en vir sy herstelpad. Ons almal staan agter en ondersteun jou. Ons moet fietsry [sport] veiliger maak op ons paaie.”
Absoluut verskriklik. Ek hoop die polisie sit hul beste mense op hierdie saak en dat die mense die regte straf sal kry.
Net so grusaam soos die plaasaanvalle op onskuldige ou mense wat niemand enige skade aan gedoen het nie — hulle soek nie jou geld nie hulle soek eintlik om jou te vermink en te vermoor. Ek hoop die jong man herstel gou van sy wonde, dit is die SA waar kriminele meer regte het as die wetsgehoorsame burgers wat belasting betaal.
Hierdie geval sê baie van ons samelewing! Sies vir die Regering van die dag wat gemaak het dat wetteloosheid die afgelope dekades so gedy!